इस लोक दे रवाज ते घास्सियां सारियां प्हाड़ी पट्टी आला लेखा गै न। ब्याह् कारजें दे ढोल ढमाह्‌के आदमी दा मन मोही लैन्दे न। जिसल्लै कुड़ी आलै घर जान्नी औन्दियै तां पैह्‌लै लुआह् घर जंदी। बाह्‌र आला घर जिसल्ले जान्नी पुजदी ऐ तां अग्गी दा ग्याना बाह्‌र लाई दित्ता जन्दा ऐ ते इसदै चुबक्खै जन्हैर कुड्ढ नचदे ते गीत गदान्दे न। कुड्ढ खाल्ली हत्थैं नच्चनै दा रबाज नेईं ऐ। हत्थै च रमाल जां फुल्ल बगैरा जरूर होन्दा ऐ।